title: Rozhodnutie Rady z 22. júna 1998, týkajúce sa predĺženia doby trvania Dohody medzi Európskych spoločenstvom pre atómovú energiu, vládou Japonska, vládou Ruskej federácie a vládou Spojených štátov amerických o spolupráci pri činnostiach technického projektu (EDA) pre medzinárodný termonukleárny experimentálny reaktor (ITER)

text:
Dôležité právne oznámenie

|

31998D0704

Úradný vestník L 335 , 10/12/1998 S. 0061 - 0065

		Rozhodnutie Radyz 22. júna 1998,týkajúce sa predĺženia doby trvania Dohody medzi Európskych spoločenstvom pre atómovú energiu, vládou Japonska, vládou Ruskej federácie a vládou Spojených štátov amerických o spolupráci pri činnostiach technického projektu (EDA) pre medzinárodný termonukleárny experimentálny reaktor (ITER)(98/704/Euratom)RADA EURÓPSKEJ ÚNIE,so zreteľom na Zmluvu o založení Európskeho spoločenstva pre atómovú energiu, a najmä na jej druhý odsek článku 101,so zreteľom na návrh rozhodnutia predložený Komisiou,keďže Komisia v súlade so smernicami Rady z 8. apríla 1998, uzavrela rokovania o predĺžení Dohody medzi Európskym spoločenstvom pre atómovú energiu, vládou Japonska, vládou Ruskej federácie a vládou Spojených štátov amerických o spolupráci pri činnostiach technického projektu (EDA) pre medzinárodný termonukleárny experimentálny reaktor (ITER) (ďalej len "Dohoda ITER – EDA"),keďže malo by sa schváliť predĺženie doby trvania Dohody ITER – EDA,ROZHODLA TAKTO:Jediný článokTýmto sa schvaľuje predĺženie Komisiou v mene spoločenstva, doby trvania Dohody medzi Európskym spoločenstvom pre atómovú energiu, vládou Japonska, vládou Ruskej federácie a vládou Spojených štátov amerických o spolupráci pri činnostiach technického projektu pre medzinárodný termonukleárny experimentálny reaktor.Text zmeny a doplnku predlžujúceho Dohodu ITER – EDA je priložený k tomuto rozhodnutiu spolu s textom dohôd o predĺžení doby trvania Dohody ITER- EDA.V Luxemburgu, 22. júna 1998Za RadupredsedaJ. Battle--------------------------------------------------PRÍLOHAZMENA A DOPLNOK PREDLŽUJÚCI DOHODU ITER- EDAZmena a doplnok predlžujúci Dohodu ITER- EDA medzi Európskym spoločenstvom pre atómovú energiu, vládou Japonska, vládou Ruskej federácie a vládou Spojených štátov amerických o spolupráci pri činnostiach technického projektu pre medzinárodný termonukleárny experimentálny reaktorEURÓPSKE SPOLOČENSTVO PRE ATÓMOVÚ ENERGIU, VLÁDA JAPONSKA, VLÁDA RUSKEJ FEDERÁCIE A VLÁDA SPOJENÝCH ŠTÁTOV AMERICKÝCH ("strany"),SO ZRETEĽOM na Dohodu medzi stranami o spolupráci pri činnostiach technického projektu (EDA) pre medzinárodný termonukleárny experimentálny reaktor (ITER), uzavretú 21. júla 1992 ("dohoda") a protokol 2 k dohode uzavretej 21. marca 1994,BERÚC NA VEDOMIE pokrok, ktorý bol dosiahnutý a všetky návrhy vykonané v rámci Dohody, čo sa týka prístupov k pokračujúcej spoločnej implementácii,SO ŽELANÍM aby v rámci Dohody sa spoločne pokračovalo v práci, s cieľom napredovať v budúcich rozhodnutiach týkajúce sa výstavby a prevádzky ITER v súlade s článkom 1 Dohody,KONAJÚC v súlade s článkami 22 a 25 odsek 2 dohody,SA DOHODLI na zmene a doplnkuí dohody takto:Nahradiť slová "šesť rokov" v článku 25 ods. 1 slovami "deväť rokov".Táto zmena a doplnok nadobúda účinnosť podpisom zmluvných strán.| Dátum |+++++ TIFF +++++Za Európske spoločenstvo pre atómovú energiu | 30. jún 1998 |+++++ TIFF +++++Za vládu Japonska | 14. júl 1998 |+++++ TIFF +++++Za vládu Ruskej federácie | 16. jún 1998 |Za vládu Spojených štátov amerických | |Dojednania pre predĺženie doby trvania Dohody ITER EDAI. ROZSAH SPOLOČNÝCH TECHNICKÝCH ČINNOSTÍ1) Činnosti špecifické pre stavenisko(staveniská):- úpravy projektu osobitné pre stavenisko (staveniská) a odhady ich nákladov,- analýza bezpečnosti a technická podpora pre prípravu žiadostí o licenciu.2) Projektovanie, vrátane rozsiahlejších alternatív a odhady ich nákladov, testovanie prototypu a výskum a vývoj, vrátane fyzikálnych štúdií.3) Príprava dokumentácie pre budúce obstarávanie začleňujúce výsledky bodov 1) a 2) uvedených vyššie.II. OSTATNÉ PODPORNÉ ČINNOSTIStrany budú tiež:1) vypracovávať projekty a všetky potrebné podporné informácie na ukončenie realizácie medzinárodného termonukleárneho experimentálneho reaktora vrátane návrhu dohody na výstavbu a prevádzku a pridruženého návrhu vykonávacích opatrení, ako aj informácií o prípadnom dopadu širších koncepcií na cestu vývoja smerom k energetickej syntéze;2) prispôsobovať štruktúry a spôsoby prevádzky JCT/HT s cieľom spustenia efektívneho začatia budúcej výstavby, ak sa tak rozhodne;3) ku koncu druhého roka, spoločne revidovať spoločné technické činnosti uvedené v bode I vyššie, napríklad prípravy na udeľovanie licencií, odhady nákladov, organizačný vývoj, prípravy výstavby a domáce situácie a v dôsledku toho príprava spoločného posúdenia na použitie každou stranou.III. PODPORA STRÁN TÝKAJÚCA SA SPOLOČNÝCH ČINNOSTÍ1) Činnosti osobitné pre stavenisko (staveniská)Každá strana má záujem a je zapojená do práce, ktorá sa má opierať o všetky poskytnuté charakteristiky týkajúce sa staveniska. Preto sa práca bude vykonávať spoločne a bude riadená za zodpovednosti riaditeľa pre medzinárodný termonukleárny experimentálny reaktor v rámci činností technického projektu s výnimkou prípravy dokladov domácimi pracovníkmi požadovaných v jazyku a formátoch hostiteľskej strany/krajiny.Zainteresované strany:- poskytnú do dátumu konania 14. zasadnutia Rady pre medzinárodný termonukleárny experimentálny reaktor (IC-14, júl 1998) charakteristiky staveniska v súlade s požiadavkami na stavenisko a dokument s predpokladmi pre prijatie staveniska,- umožnia včas informačný dialóg s regulujúcimi pracovníkmi s cieľom prípravy žiadostí o licencie na vybudovanie a prevádzku medzinárodného termonukleárneho experimentálneho reaktora.Riaditeľ a príslušní vedúci pracovníci domáceho tímu (HT) začnú informačné konzultácie tak, aby s ohľadom na charakteristiky poskytnuté zainteresovanými stranami, úlohy bodu I(1) sa mohli objaviť v programe práce, ktorý má byť predložený IC-14 prostredníctvom zasadnutia príslušného Riadiaceho poradného výboru (MAC).Úpravy projektu sa uskutočnia s primeraným dôrazom na kontrolu odhadovaných nákladov projektu.2) Všeobecná podporaStrany:- budú udržiavať spoločný centrálny tím (JCT) a budú vykonávať pridelené úlohy,- poskytovať dobrovoľný príspevok v rôznych oblastiach, vrátane konsolidácie vedeckého základu pre činnosti v bode I(2), napríklad využitím existujúcich opatrení prijatých dobrovoľne,- naďalej zabezpečia spoločné pracoviská a vzájomné prepojenie s vhodnou podporou.3) Odhadované zdrojeOdhadované zdroje pre plánovaný rozsah práce uvedený v bode I (nad rámec tých, ktoré už boli zadané prostredníctvom dohôd o úlohách) z návrhov riaditeľa, ako boli podporované Radou pre medzinárodný termonukleárny experimentálny reaktor (záznam IC-12 rozhodnutí 6.1.1. dodatok 9) sú nasledovné:- pracovníci JCT | asi 396 osôb/rok |- projektové práce HT | asi 370 osôb/rok |- podpora CAD | 1 pre každého zo 4 projektantov |- spoločný fond | asi 2,5 milióna USD/rok |- technológia výskum a vývoj | asi 175 kIUA (jednotky zúčtovania ITER). |Každá strana sa vynasnaží zabezpečiť svoj podiel zdrojov (články 12 a 14 dohody) pri plnení svojho záväzku v súlade s článkom 17 ods. 1 dohody.IV. PLATNÉ DOJEDNANIA1) Tieto dojednania budú platné počas predĺženého obdobia spolu s predchádzajúcimi skupinami dohôd, ku ktorým sa dospelo v čase podpisu dohody a protokolu 2, pokiaľ sa písomne neurčilo inak medzi stranami.2) V platnosti zostávajú existujúce dojednania zahŕňajúce ostatné krajiny podľa článku 19 dohody.3) MAAE bude naďalej zabezpečovať prostriedky na uľahčenie a pomoc podľa článku 20 dohody.V. ZÁVEREČNÉ DOJEDNANIEStrany sa dohodnú na spoločných činnostiach s celkovým cieľom umožnenia efektívneho spustenia prípadnej budúcej výstavby medzinárodného termonukleárneho experimentálneho reaktora a uznávajú v tomto ohľade význam vykonania prípravných prác vo všetkých príslušných oblastiach.--------------------------------------------------


title: Rozhodnutie Rady zo 16. marca 1998 o uzatvorení dohody medzi Európskym spoločenstvom a Spojenými štátmi americkými o sanitárnych opatreniach na ochranu zdravia ľudí a zvierat pri obchodovaní so živými zvieratami a výrobkami živočíšneho pôvodu

text:
Dôležité právne oznámenie

|

31998D0258

Úradný vestník L 118 , 21/04/1998 S. 0001 - 0002

		Rozhodnutie Radyzo 16. marca 1998o uzatvorení dohody medzi Európskym spoločenstvom a Spojenými štátmi americkými o sanitárnych opatreniach na ochranu zdravia ľudí a zvierat pri obchodovaní so živými zvieratami a výrobkami živočíšneho pôvodu(98/258/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113 v súvislosti s prvou vetou článku 228 ods. 2,so zreteľom na návrh Komisie,keďže dohoda medzi Európskym spoločenstvom a Spojenými štátmi americkými o sanitárnych opatreniach na ochranu zdravia ľudí a zvierat pri obchodovaní so živými zvieratami a výrobkami živočíšneho pôvodu je vhodným nástrojom na realizáciu ustanovení dohody Svetovej obchodnej organizácie (WTO) o uplatnení sanitárnych a fytosanitárnych opatrení so zreteľom na opatrenia pre zdravie ľudí a zvierat;keďže táto dohoda prispeje k uľahčeniu bilaterálneho obchodu so živými zvieratami a výrobkami živočíšneho pôvodu medzi Európskym spoločenstvom a Spojenými štátmi americkými postupného uznávania rovnocennosti sanitárnych opatrení, uznávaním štatútu zdravia zvierat, uplatňovaním regionalizácie a zlepšovaním komunikácie a spolupráce;keďže je vhodné stanoviť postup zavádzania úzkej a efektívnej spolupráce medzi Komisiou a členskými štátmi v rámci Stáleho veterinárneho výboru;keďže táto dohoda by mala byť v mene spoločenstva schválená,ROZHODLA TAKTO:Článok 1Dohoda medzi Európskym spoločenstvom a Spojenými štátmi americkými o sanitárnych opatreniach na ochranu zdravia ľudí a zvierat pri obchodovaní so živými zvieratami a výrobkami živočíšneho pôvodu sa týmto schvaľuje v mene spoločenstva.Znenie dohody a prílohy k nej sú pripojené k tomuto rozhodnutiu.Článok 2Predseda Rady sa týmto oprávňuje určiť osobu alebo osoby splnomocnené na podpísanie dohody tak, aby zaväzovala spoločenstvo.Článok 3Vykonávacie ustanovenia k tejto dohode, vrátane ustanovení týkajúcich sa záruk súvisiacich s čerstvým mäsom a výrobkami na báze mäsa, ktoré musia byť rovnocenné zárukám ustanoveným smernicou 72/462/EHS [1], sa určia v súlade s postupom stanoveným v článku 30 uvedenej smernice.Článok 4Komisia, ktorej sú nápomocní zástupcovia členských štátov, zastupuje spoločenstvo v spoločnom výbore uvedenom v článku 14 ods. 1 dohody.Stanovisko spoločenstva k záležitostiam, ktorými sa musí zaoberať uvedený spoločný výbor, sa určí v rámci príslušných orgánov Rady v súlade s ustanoveniami Zmluvy.Zmeny a doplnky k prílohám k Zmluve, ktoré sú výsledkom odporúčaní spoločného výboru, sa prijmú v súlade s postupom uvedeným v článku 29 smernice 72/462/EHS.Článok 5Toto rozhodnutie sa uverejní v Úradnom vestníku Európskych spoločenstiev. Účinnosť nadobudne dňom uverejnenia.V Bruseli 16. marca 1998Za RadupredsedaJ. Cunningham[1] Ú. v. ES L 302, 31.12.1972, s. 28. Smernica naposledy zmenená a doplnená smernicou 97/79/ES (Ú. v. ES L 24, 30.1.1998, s. 31).--------------------------------------------------


title: Rozhodnutie Komisie z 13. januára 2017 o nahradení člena skupiny zainteresovaných strán platformy REFIT

text:
               18.1.2017

               SK

               Úradný vestník Európskej únie

               C 16/3

         ROZHODNUTIE KOMISIE
   z 13. januára 2017
   o nahradení člena skupiny zainteresovaných strán platformy REFIT
   (2017/C 16/03)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie C(2015) 3261 final z 19. mája 2015, ktorým sa zriaďuje platforma REFIT, a najmä na jeho článok 4,
   keďže:

               (1)

               V článku 4 rozhodnutia Komisie C(2015) 3261 final, ktorým sa zriaďuje platforma REFIT (ďalej len „platforma“), sa stanovuje, že táto platforma bude zahŕňať „vládnu skupinu“ a „skupinu zainteresovaných strán“ a že členmi skupiny zainteresovaných strán budú najviac 20 experti, z ktorých budú dvaja zastupovať Európsky hospodársky a sociálny výbor a Výbor regiónov a ostatní členovia budú pochádzať z podnikateľského sektora vrátane MSP, spomedzi sociálnych partnerov a organizácií občianskej spoločnosti s priamymi skúsenosťami pri uplatňovaní právnych predpisov Únie. Experti v skupine zainteresovaných strán sú menovaní osobne alebo aby zastupovali záujmy spoločné pre viaceré zainteresované strany.

               (2)

               V článku 4 ods. 4 rozhodnutia sa stanovuje, že Komisia na návrh prvého podpredsedu Komisie vymenuje členov skupiny zainteresovaných strán spomedzi uchádzačov, ktorí majú priame skúsenosti s uplatňovaním právnych predpisov Únie a ktorí reagovali na výzvu na vyjadrenie záujmu. Pri vymenúvaní sa v čo najväčšej možnej miere zabezpečí vyvážené zastúpenie rôznych odvetví, záujmov a regiónov Únie, ako aj pohlaví. V článku 4 ods. 5 rozhodnutia sa stanovuje, že členovia sa menujú na obdobie do 31. októbra 2019. Podľa článku 4 ods. 6 rozhodnutia je možné členov, ktorí sa vzdajú funkcie, na zvyšok ich funkčného obdobia nahradiť.

               (3)

               V rozhodnutí Komisie C(2015) 9063 final zo 16. decembra 2015, ktorým sa vymenúvajú členovia skupiny zainteresovaných strán platformy REFIT (1), sa stanovuje, že ak by ktorýkoľvek člen skupiny zainteresovaných strán prestal byť počas funkčného obdobia platformy členom, prvý podpredseda môže navrhnúť náhradníka z pôvodného zoznamu uchádzačov, ktorí reagovali na výzvu na vyjadrenie záujmu stať sa členom skupiny zainteresovaných strán.

               (4)

               V dôsledku odstúpenia pána Juraja Krivošika z funkcie člena skupiny zainteresovaných strán k 26. septembru 2016 prvý podpredseda Komisie navrhol, aby pána Krivošika na zvyšok jeho funkčného obdobia nahradila pani Sara Pereirová,

         ROZHODLA TAKTO:
   Jediný článok
   Pani Sara Pereirová je vymenovaná za členku skupiny zainteresovaných strán platformy REFIT na obdobie do 31. októbra 2019 (pozri prílohu k tomuto rozhodnutiu).

      V Bruseli 13. januára 2017

            Za Komisiu

         Frans TIMMERMANS

            prvý podpredseda

      (1)  Ú. v. EÚ C 425, 18.12.2015, s. 8.

      PRÍLOHA

                  Meno

                  Štátna príslušnosť

                  Zastupovanie spoločného záujmu zainteresovaných strán v určitej oblasti politiky

                  Súčasný zamestnávateľ

                  Pani Sara Pereirová

                  PT

                  ÁNO

                  Centrum pre konkurencieschopnosť a technológie lesného priemyslu (AIFF)